CELEX: 62012CA0437
Language: sl
Date: 2013-12-19 00:00:00
Title: Zadeva C-437/12: Sodba Sodišča (osmi senat) z dne 19. decembra 2013 (predlog za sprejetje predhodne odločbe Gerechtshof te 's-Hertogenbosch – Nizozemska) – postopek, ki ga je začel X (Notranji davki — Člen 110 PDEU — Davek ob registraciji — Enakovrstni domači izdelki — Nevtralnost davka med uvoženimi rabljenimi motornimi vozili in enakovrstnimi vozili, ki so že na nacionalnem trgu)

22.2.2014   
            
            
               SL
            
            
               Uradni list Evropske unije
            
            
               C 52/18
            
         Sodba Sodišča (osmi senat) z dne 19. decembra 2013 (predlog za sprejetje predhodne odločbe Gerechtshof te 's-Hertogenbosch – Nizozemska) – postopek, ki ga je začel X
   (Zadeva C-437/12) (1)
   
   (Notranji davki - Člen 110 PDEU - Davek ob registraciji - Enakovrstni domači izdelki - Nevtralnost davka med uvoženimi rabljenimi motornimi vozili in enakovrstnimi vozili, ki so že na nacionalnem trgu)
   2014/C 52/29
   Jezik postopka: nizozemščina
   
      Predložitveno sodišče
   
   Gerechtshof te 's-Hertogenbosch
   
      Stranka v postopku v glavni stvari
   
   X
   
      Predmet
   
   Predlog za sprejetje predhodne odločbe – Gerechtshof te 's-Hertogenbosch – Nizozemska – Razlaga člena 110 PDEU – Notranji davki – Nacionalna ureditev, ki ob prvi uporabi vozila v nacionalnem cestnem omrežju določa davek ob registraciji – Znesek davka, ki je od leta 2010 odvisen od izpustov CO2 – Vozilo, ki je bilo prvič uporabljeno leta 2006 v tujini in leta 2010 registrirano na nacionalnem ozemlju
   
      Izrek
   
   
               1.
            
            
               Za uporabo člena 110 PDEU so enakovrstni domači izdelki, ki so primerljivi z rabljenim vozilom, kot je vozilo iz postopka v glavni stvari, ki se je prvič uporabilo pred 1. februarjem 2008 in ki je bilo na Nizozemsko uvoženo in tam registrirano leta 2010, vozila, ki so na nizozemskem trgu in imajo navedenemu vozilu najbolj podobne lastnosti.
            
         
               2.
            
            
               Člen 110 PDEU je treba razlagati tako, da nasprotuje davku, kot je davek na osebna vozila in motorna kolesa („belasting personenauto’s en motorrijwielen“), ki je veljal leta 2010, če – in v delu, v katerem – znesek tega davka, določenega za uvožena rabljena vozila ob njihovi registraciji na Nizozemskem, presega najmanjši preostali znesek tega davka, ki je vključen v vrednost enakovrstnih rabljenih vozil, ki so že registrirana v tej državi članici.
            
         
      (1)  UL C 399, 22.12.2012.